Po sa nostra Sardigna
(Pietro Falchi – Tortolì)

Illustre e amada ses benigna
Isula nostra bella singolare,
Unica nominada ses Sardigna,
Oh sardu non lu tes’ismentigare.

Terrinu pittorescu a issa digna
Montes pianos domina su mare
D'eroica suprema e alta insigna
Monumentosa antiga e seculare.

Distinta ses po s'ospitalidade
Saborida das frutta, das verdura,
Casu bonu de bona calidade.

Profumados foragios e pastura,
Ispantu ses de s'umanidade,
Cun sa tua montagna e pianura.